b'\n_START_ARTICLE_\nConchiolin\n_START_PARAGRAPH_\nConchiolin eller conchin et en kjemisk substans som best\xc3\xa5r av komplekse proteiner (fiberproteiner, ogs\xc3\xa5 kalt skleroproteiner) som skilles ut i muslingens epitelvev og bidrar til \xc3\xa5 danne de tre lagene et muslingskall, en konkylie eller et sneglehus best\xc3\xa5r av, gjennom sin sammenbindende effekt._NEWLINE_Proteinene er en del av en matrise av organiske makromolekyler, hovedsakelig aminosyrene glycin og alanin og serinrike proteiner og polysakkarider (s\xc3\xa6rlig kitin og asparaginsyrereseptorerholdige glykoproteiner), som blir sammenmontert i et mikromilj\xc3\xb8 der krystaller dannes og vokser. Denne organiske matrisen holder fast i og binder seg til sekskantede krystaller av aragonitt (et naturlig kalsiumkarbonat = CaCO\xe2\x82\x83), som gir stivhet til skallet og vanligvis refereres til som perlemor. Det er sannsynlig at den molekyl\xc3\xa6re konfigurasjonen av conchin bestemmer plasseringen av krystallisasjonssentrene i dannelsen av skall-lagene; herunder ogs\xc3\xa5 dannelsen av perler og perlemor. Epitelcellene utskilles i mantelen, spesielt langs mantelkanten.'